da en nl en fr nl de nl nl nl en nl nl da nl nl af hbs_lat en en nl ru nl nl en af nl af af af af af af en nl nl af af af af af nl nl es af af af af af af af nl af en af nl nl en af af nl af af af af af af en af nl nl af af af af nl af af nl nl af nl af af af en af af nl af af af af en et en nl en nl en nl nl nl nl en af af da en da fr fy en fr en en en
Goeiedag Atterbury Teater Nuusbrief vriende,
Augustus is ‘n besige maand met ‘n groot verskeidenheid vertonings om uit te kies!
6 Augustus 20h00 2019 – Anna Davel- Diamonds are forever: Die Musiek van Shirley Bassy
“Diamonds are forever” is ‘n feesviering van die ongelooflike musiek deur Shirley Bassey opgeneem oor haar 6 dekades loopbaan. SAMA wenner Anna Davel sing hoogtepunte van hierdie diverse en sielvolle sangeres se repertoire, asook haar eie persoonlike gunstelinge.
7 Augustus 20h00 2019 – OPTOG! Someraarde: Joshua na die Reën
Die man wat die land se harte roer spring in 2019 in ’n OPTOG!-kombi!
Joshua na die Reën se unieke musiekstyl en strelende stem boei luisteraars reeds sedert sy debuutalbum in 2014 die Afrikaanse musiekbedryf kom verower het. Hy skryf en sing roerende sielsmusiek wat jou nooi om jou hart oop te maak en saam te reis deur al die aspekte wat van jou mens maak. As kunstenaar, glo hy dat musiek die krag het om emosie weer te gee, wat jy nie altyd in woorde kan uitdruk nie.
Someraarde is die naam van die album wat hy vroeg in 2019 bekendstel en dus ook die titel van die produksie wat hy en sy orkes vir OPTOG! sal aanbied.
In sy eie woorde: “Dit bestaan uit ‘n versameling liedjies en stories wat geput is uit ervarings in my lewe en die lewens van mense rondom my. Ek vermoed hoop en vrede is ‘n plek wat mens net binne jouself moet vind…en wanneer mens dit vind raak die plekke waar mens beweeg, ongeag van die fisiese omstandighede, kleurryk en vreedsaam. Dis nie te sê ek kry dit reg nie, maar dis vir seker ‘n diepe hoop.”
Joshua na die Reën se bekendste liedjies is Die wêreld binne my en Lig op die Horison.
9 Augustus 2019 15h00 & 19h00 – We all dream in Gold (Zanell Wessels Studio of Dancing)
Kom geniet ‘n skitterende glinsteraand saam met ons op ‘n toer deur Oscar-rolprente uit toeka se dae tot nou, opgevoer deur talentvolle jong dansers!
10 Augustus 2019 19h00 – Ster-Status Finalé
Apprentesses SA is ’n kompetisie wat geskep is om jong vroue, tussen die ouderdom van 20 en 35, wat daarvan droom om in die kollig te wees te mentor en te bemagtig. Die Ster-Status Finaal is ’n glansryke rooitapytgeleentheid, wat by die Atterbury Teater in Pretoria gehou word, waartydens die wenner van hierdie projek se splinternuwe realiteitsprogram (op VIA), Ster-Status, aangekondig sal word.
Hierdie gesogte geleentheid, wat op 10 Augustus 2019 plaasvind, sal deur van die land se bekendste persoonlikhede en mediaplatforms bygewoon word en sluit ook optredes deur verskeie bekende musikante in. Kykers word genooi om deel te wees van hierdie uitsonderlike aand wat die harde werk van opkomende talent vier.
11 & 12 Augustus 2019 Verskeie OPTOG! Nêrens, Noord-Kaap
Met Albert Pretorius, De Klerk Oelofse en Geon Nel. Teks en regie deur Nico Scheepers. ‘n US Woordfees-produksie. Frans, Andries en Ronald het mekaar jare laas gesien. Nou moet die broers terugkeer na hul geboorteplaas, Nêrens, vir ’n verjaarsdagbraai vir hul pa wat 60 word.
Hierdie skreeusnaakse en hartroerende werk volg in die voetspore van die uiters suksesvolle komedie, Amper, Vrystaat, en was ‘n loket-sukses by elkeen van die bestaande feeste. Nommerpas-teater vir OPTOG!
Geen kinders onder 16 (Taal)
14 Augustus 2019 20h00 – Louise Carver en Ard Mattews.
VIR DIE EERSTE KEER BY ATTERBURY TEATER!!
Louise Carver and Ard Matthews is twee van Suid Afrika se beste sangers/liedjieskrywers wie se stemme so perfek by mekaar pas, dat hulle saam gehoor moet word. Met omtrent 40 treffers tussen hulle gaan hierdie asemrowende vertoning gevul wees met musiek wat Suid Afrikaners ken en mal oor is.
Na hulle twee mekaar deur die musiek industrie vir baie jare geken het, het Carver vir Matthews gevra om saam met haar die jaarlikse Sunset Concert in die Weskaap te doen. Dit was so ‘n betowerende vertoning dat hulle dit die volgende jaar moes herhaal en toe besluit het om dikwels saam op te tree.
Hierdie vertoning is ‘n samevoeging van beide kunstenaars wat sing en speel op mekaar se liedjies. Hulle sal ook ‘n paar “covers” in unieke styl aanbied. Louise Carver speel al klavier van sy twee jaar oud is en skryf liedjies vanaf elf jaar. Sy het alreeds 16 treffer gehad waarvan 4 internasionaal Nr 1 was. Sy is ook benoem as “Most stylish entertainer, Most Glamorous Woman en was ‘n 46664 ambassadeur vir die Nelson Mandela Foundation. Sy het ook saam met Michael Buble by Kistenbosch opgetree.
Ard Matthews is al die afgelope 15 jaar een van SA se mees dinamiese kunstenaars wat mense oor die hele wêreld bekoor het. As leier van Just Jinger het sy ongelooflike lirieke en melodieuse verwerkings gelei tot die beste verkoper van alle tye van sy debuut album “All Comes Around” wat in die eerste jaar dubbel- platinum status bereik het.
Alhoewel hy nog deel is van Just Jinger doen hy gereeld solo vertonings. Sy nuuste album “Impossible Machines” het pas ‘n toekenning van die South African Music Awards vir die “Best Adult Contemporary Album” ontvang.
Op 14 Augustus bied hulle saam ‘n intieme akoestiese konsert aan wat nie alleen die meesterlike vertolking van hulle instrumente ten toon stel nie, maar vir die gehoor sal laat voel of hulle ‘n private vertoning in hulle eie sitkamer kan geniet.
16 Augustus 2019 20h00 – Spoegwolf live by Atterbury Teater – Uitverkoop
Kom beleef Spoegwolf (Danie du Toit , Moskou du Toit, Chris von Wielligh en Albert van der Merwe) live in ’n intieme atmosfeer en wêreldklas klank en ligte. Beperkte kaartjies beskikbaar.
17 Augustus 2019 09h00 – Courageous Women Arise Conference (oggend)
Laetitia Dee is die gasheer van die Courageous Women Arise byeenkoms. Die doel van die #CWA is om vrouens te inspireer, te motiveer en te versterk. Elke vrou moet weet dat sy sterk genoeg is om enige iets te oorkom. Elke keer wat ‘n vrou die #CWA byeenkoms bywoon moet sy wegstap geinspireer en gemotiveer moet die lewe aan te pak.
Die volgende CWA byeenkoms vind plaas die 17 Augustus 2019 in Pretoria by Atterbury Teater. Die sprekers is Laetitia Dee, Lindi Delport, Sunet Vermaak & Amorie Pearson.
Jy kan ook ‘n kans staan om ‘n “Makeover” te wen ter waarde van R16, 000.00.”
17 Augustus 2019 20h00 – An Evening of Big-Band Standards (15 stuk Band!)
Die Sir John General Big band bied met trots ‘n aand van “big-band” musiek aan by die Atterbury Teater op 17 Augustus. Die soliste, NELL en NICOLE tree op saam met die 15 stuk orkes, Sir John General  met die gewilde “big band” nommers wat bekend gemaak is deur kunstenaars soos Glen Miller, Benny Goodman Jimmy Dorsey, Duke Wellington en vele meer.
Die vertoning sluit in treffers soos “Fascinating Rhythm”, “It Don’t Mean a Thing if it Ain’t Got That Swing”, “Old Cape Cod”, “Mac the Knife”, “Over the Rainbow”, en die immer gewilde “In the Mood”. Kom geniet saam met ons ‘n heerlike aand van onvergeetlike “big band” musiek.
18 Augustus 2019 15h00 & 18h00 – Nagskofkliek
Met Melt Sieberhagen – bekend vir sy stand-up komedie, nou vir die eerste keer in jare op die verhoog as ’n karakter – en Albert Pretorius (Fynskrif, Die Spreeus, Nêrens, Noord-Kaap). Skrywer en Vervaardiger is Retief Scholtz.
Ondersteun deur Innibos Nasionale Kunstefees, NATi en Brand Incorporated. Stel gebou deur: Clip-Lok SimPak South-Africa (Pty) Ltd.
Hans Gouws – in sy dertigs, ’n veiligheidswag – spandeer sy agtste Paasnaweek in ’n ry aan diens by We Crate You Up Storage Solutions. Alleen. Alleen pla nie vir Hans nie – sê hy altyd. Terwyl Hans gemaklik met die winkelpop in die hoek gesels, voel dit vir Hans asof hy alles reeds uitge-figure het. Hy het sy keuses gemaak en vrede gemaak daarmee. Hy is, volgens hom, gelukkig en tevrede. Niks en niemand pla vir Hans nie. Dan – sonder waarskuwing – verskyn Man.
Wat presies Man daar doen (en waarom hy nie wil weggaan nie) weet Hans nie – nóg nie. Al wat hy weet is dat Man antwoorde soek en hy gaan nêrens tot hy dit gekry het nie.
Nagskofkliek probeer verstaan hoe dit moet wees om ’n koppie tee te drink saam met die weergawe van jouself wat jy nog altyd gedink het jy wil wees en wat gebeur as jy nie meer vir jouself kan jok nie.
Wees versigtig waarvoor jy wens. Dit word dalk net waar.
19 Augustus 2019 18h30 – Sound of Silence.
Ruhan du Toit, bekend as deel van Touch of Class en  vir sy aangrypende vertolking van die gewilde Simon & Garfunkel-treffer, The Sound of Silence, het beslis geen bekendstelling in musiekkringe nodig nie. Sy unieke vieroktaafstem en natuurlike talent agter die kitaar en verskeie ander musikale instrumente, het reeds vir hom baie deure oopgemaak en vir hom ’n permanente plek in die harte van Suid-Afrikaanse en Internasionale musiekliefhebbers verseker….
22 Augustus 2019 20h00 Steve Hofmeyr sing Neil Diamond – Uitverkoop
Steve Hofmeyr sê: “Neil Diamond het die grootste invloed op my as musikant gehad en daaaroor doen ek graag ‘n huldeblyk vertoning. Ek is nie die tipe kunstenaar wat, eksperimenteer, opvoed of van rigting wil verander nie, maar skryf graag pop liedjies waarby mense aanklank vind, en dit is waarin Neil Diamond nog altyd uitgeblink het.”
Dit was vir Hofmeyr groot pret om hierdie vertoning saam te stel want vir baie jare al verdiep hy hom in Neil Diamond se repertoire. Van die Diamond liedjies wat hy so ingesluit het is o.a. die geliefde Solitary Man’ , ‘Play Me’, ‘Don’t Turn Around’, ‘Cherry Cherry’, ‘If You Know What I Mean’  ‘Crunchy Granola’ en vele meer. ‘n Spesiale aand vir alle Steve en Neil Diamond “ fans”.
23 – 25 Augustus 2019 Verskeie tye – Groet die Grotman 2
Dit is 20 jaar later. Die Grotman en Elize is steeds baie gelukkig getroud… of is hulle? Die kinders is tieners. Mans en vrouens verskil steeds en is eintlik van verskillende planete. Is alle mans steeds poepholle? Is alle vrouens steeds gaarders? Meneer en mevrou kom herken jouself in Groet die Grotman 2 en kom skaterlag vir jouself.
Meneer, jy gaan beslis die kans kry om vir jou vrou vinger te wys. En Mevrou, jy gaan beslis die geleentheid hê om manlief in die ribbes te pomp. Groet die Grotman 2 is die ideale tonikum vir enige huwelik met Wynand van Vollenstee as die skreeusnaakse, nuwe Grotman!
26 Augustus 2019 20h00 – Steinway Inwyding: 60 Vingers
Die Atterburyteater vier die begin van ‘n nuwe era met die verwelkoming van die teater se heel eerste Steinway & Sons konsertvleuel. Dié instrument, wat spesiaal deur Steinway-kunstenaar Charl du Plessis en pianis Maythys Maree in Hamburg, Duitsland, uitgesoek is, verpersoonlik suiwer musikale voortreflikheid.
Om hierdie nuwe seisoen in te lui, word ‘n spesiale inwydingskonsert op Maandag 26 Augustus 2019 gehou met uitvoerings deur van die beste pianiste in Suid-Afrika. Die program sluit in die virtuose 40 vingers van Charl du Plessis, Albie van Schalkwyk, Elna van der Merwe en Pieter Grobler wat gehore betower het met hul sensasionele uitvoering op Tafelberg in 2017. Die veelsydige pianis Matthys Maree en die 2017-wenner van die Atterbury Nasionale Klavierkompetisie, Louis Nel, sal verdere luister aan hierdie unieke gebeurtenis verleen.
27 Augustus 2019 20h00 – OPTOG! Jo Black
Jo Black is vir slegs een aand by Atterbury Teater, vir ‘n intieme, inspirerende vertoning wat elke fasset van hierdie kunstenaar se talent gaan uitbeeld!
Hy is volksbesit en verseker Suid-Afrika se nuwe gunsteling.
28 Augustus 2019 18h00 – Die Fees van A Capella
Die Fees van A Capella is ‘n viering van groepsang wat aangebied word deur Pretoria FM en Three L. Ons wil dié kunsvorm promoveer met ons jaarlikse kompetisie by die Atterbury Teater.
Verskeie groepe kompeteer vir ons unieke trofee wat oorhandig gaan word deur Suid-Afrikaanse kunstenaars en musikante wat die aand gaan bywoon. Die eenvoudige beoordelaars-state sorg vir ‘n ware en rou verteenwoordiging van wat serenade is…dit dra ook by tot ‘n veel meer genotvolle aand! Kom geniet saam die kompetisie op die 28ste Augustus vanjaar by die Atterbury Teater.
Hou ook die pers dop vir die aankondiging van ons Fees Bier wat voor en tydens die vertoning verkoop gaan word!
29 Augustus 2019 20h00 – Tribute to Neil Diamond
Johan Liebenberg, wat in Namibië gebore is en in vele Barnyard produksies, as Sanger en kitaarspeler, opgetree het, gaan sy Neil Diamond Tribute by die Atterbury Teater aanbied op 27 Februarie. Na sy vertoning Diamond and Pearls in 2009 het hy besef dat Neil Diamond se treffers sy forte is en in 2013 sy uitverkoopte vertoning Neil Diamond & Friends oor die hele land en in Namibië met groot sukses aangebied.
Met sy besondere stem en persoonlikheid word die immergroen treffers soos Sweet Caroline”, “Beautiful Noise”, “Desiree”, “I’m A Believer” and “Longfellow Serenade”, om net ‘n paar te noem, weer nuut en lewendig.
30 Augustus 2019 17h00 – Aardklop Pronk Podium
Aardklop Pronk Podium, ’n studente- tienertoneelprojek wat vanjaar vir die derde agtereenvolgende jaar aangebied word, se finale uitdunrondtes sal op 30 Augustus by die Atterbury Teater plaasvind.
Aanvanklike uitdunne vind by drie weeklange toneelfeeste plaas waar van die beste skole in die noorde van die land teen mekaar kompeteer. Uitdunne vind plaas by Eldo-, Noordheuwel en Helpmekaar Toneelfeeste. Uit die drie toneelfeeste word ’n top ses-groep word gekies wat in die semi-finale rondte by die Atterbury Teater sal deelneem.
Die drie beste produksies word hier aangekondig en kry die geleentheid om by Aardklop Nasionale Kunstefees op te tree. Behalwe die drie skoleproduksies kry drie studenteproduksies van die NWU Potchefstroomkampus ook die geleentheid om by Aardklop op te tree.
Aardklop se feesbestuurder, Alexa Strachan, sê dat hierdie projek veral vir die fees belangrik is omdat dit in jong talent belê, broodnodige platforms skep en ook ’n reuse rol speel in die ontwikkeling van die teatergehore van môre.
Kaartjies vir semi-finale rondtes by Atterbury Teater: www.itickets.co.za
Kom kuier gerus by ons teater want soos Jehudi Menuhin gesê het:
“Music is a therapy. It is a communication far more powerful than words, far more efficient.”
Teken in op ons nuusbrief
E-pos adres / Email address
Leave this field empty if you're human:
Indien die vorm hierbo nie werk nie, stuur asb. ‘n e-pos aan info@atterburytheatre.co.za met jou intekeningbesonderhede.
Theatre Benevolant Fund website Indien jy ‘n 18A belastings aftrekkings sertifikaat verlang, kontak die TBF.
FNB: Lopende Rek: 6 202 439 8671 REkeninghouer: Theatre Benevolent Fund (PBO NO : 9300 000 322) FNB tak no: 250 117
TBF BANK REKENINGSNOMMER (ABSA)
ABSA: Spaarrekeningnommer: 9305 193 377 Rekeninghouer: Theatre Benevolent Fund (PBO NO : 9300 000 322)